1901.a. astus vabatahtlikuna Vene sõjaväkke, kus asus teenima 110. Kaama  jalaväepolku Kaunases. Septembris 1902.a. astus Vilno sõjakooli, mille lõpetas 5.mail 1905.a. nooremleitnandina. 17. oktoobril 1909.a. astus ta Nikolai Kindralstaabi Akadeemiasse Sankt-Peterburgis. Lõpetas akadeemia 1912.a. maikuus. Peale lõpetamist suunati Laidoner tagasi oma polku ja ülendati 7.jaanuaril 1913.a. alamkapteniks. Samal aastal saadeti ta I Kaukaasia laskurpolku rooduülemaks.